En els últims anys, s'han produït greus pertorbacions en el mercat de la fruita i molt especialment en el de les fruites de pinyol.
Per fer-hi front, la Comissió Europea va posar en marxa determinades mesures excepcionals que han permès apaivagar els efectes més immediats de la crisi; però la problemàtica s'ha mostrat estructural en el temps i cal aplicar mesures que permetin ajudar a superar-la.
L'anàlisi del sector realitzada va mostrar fortes febleses com ara el desequilibri estructural entre oferta i demanda i la producció de varietats que no estan alineades amb la demanda del mercat.
Les arrencades de fruiters de pinyol es plantegen com una de les mesures d'impacte en el mercat d'aquestes varietats atès que suposen una disminució de l'oferta i prenen especial sentit en un moment en què els mercats internacionals són mercats consolidats i amb una forta competència i en què qualsevol petit desequilibri en la demanda pot generar un sotrac important en l'oferta.
El règim d'aquests ajuts és el que estableix el Reglament (UE) 1408/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis en el sector agrícola, modificat pel Reglament (UE) 2019/316 de la Comissió, de 21 de febrer.
Conseqüentment, valorada la conveniència de donar suport a aquest sector fruiter mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General d'Alimentació, Qualitat i Indústries Agroalimentàries i en ús de les atribucions que m'han estat conferides,
Aprovar les bases reguladores dels ajuts destinats a l'arrencada de presseguers, nectariners (incloses les platerines) i paraguaians, les quals es publiquen a l'annex 1 d'aquesta Ordre.
Aprovar el procediment de participació per mitjans telemàtics en la convocatòria pública dels ajuts regulats en les bases reguladores aprovades en l'article 1 que és obligatori per a totes les persones sol·licitants, el qual consta a l'annex 2 d'aquesta Ordre.
Aquesta Ordre entrarà en vigor l'endemà de la seva publicació en el Diari Oficial de la Generalitat (DOGC).
L'objecte dels ajuts que estableix l'Ordre és subvencionar l'arrencada d'arbres fruiters de les espècies presseguers, nectariners (incloses platerines) i paraguaians, realitzades entre l'1 de juliol de 2018 i el 15 de maig de 2020.
Totes les referències a nectariners i nectarines efectuades en aquestes bases reguladores inclouen, respectivament, plateriners i platerines.
Poden ser beneficiàries d'aquests ajuts les persones físiques o jurídiques, públiques o privades, i altres tipus d'unitats econòmiques o de patrimoni separat, tot i que no tinguin personalitat jurídica, que siguin titulars d'explotacions fructícoles amb parcel·les destinades a la producció per a la seva comercialització de préssec, nectarina (inclosa platerina) i/o paraguaià, que hagin arrencat o arrenquin arbres fruiters de les espècies esmentades en el període entre l'1 de juliol de 2018 i el 15 de maig de 2020.
3.1 Requisits de la persona beneficiària
Per obtenir la condició de persona beneficiària de les subvencions, les persones sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
b) Presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda, i en especial si s'han sol·licitat o rebut els ajuts a què fa referència l'apartat 3.6 d'aquestes bases reguladores a través de l'Organització de Productors de fruites i hortalisses a què està associada.
En cas d'haver rebut ajuts de minimis en l'exercici fiscal actual i en els dos exercicis fiscals anteriors, l'ajut global de minimis que hagi rebut no ha de superar els límits establerts en l'apartat 3.5 d'aquestes bases reguladores.
c) En el cas d'empreses amb 50 o més treballadors, complir la quota legal de reserva de llocs de treball en la plantilla de l'empresa prevista a l'article 42.1 del text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
d) En el cas d'empreses de plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista.
f) En el cas de realització de l'activitat objecte de la subvenció utilitzant qualsevol element susceptible de generar drets d'autor, complir la normativa sobre propietat intel·lectual.
g) Quan es tracti de persones físiques empresàries, estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
i) En el cas de comptar amb centres laborals, complir la normativa de política lingüística fent constar, com a mínim en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
j) En el cas de comptar amb centres i establiments oberts al públic, complir la normativa de política lingüística atenent els consumidors en qualsevol de les llengües oficials de Catalunya i redactant, com a mínim en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
k) En el cas que la persona beneficiària sigui una associació o una fundació, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
l) En el cas d'agrupació de persones físiques o jurídiques, no es podrà dissoldre fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
3.2 Requisits de les parcel·les objecte de la subvenció
Les parcel·les objecte de subvenció hauran de complir els requisits següents:
a) Han d'estar ubicades a Catalunya.
b) Han d'haver estat declarades a la Declaració única agrària (DUN) de l'any 2018.
c) El cultiu declarat ha de ser presseguer, nectariner o paraguaians.
d) En el moment previ a l'arrencada, la plantació ha d'estar plantada amb les espècies objecte d'ajut i en condicions agronòmiques de producció amb el marc de plantació habitual de la zona de producció i una densitat mínima de 300 arbres per hectàrea.
e) La plantació ha de tenir més de 4 anys (en les arrencades realitzades l'any 2018, l'any de plantació ha de ser l'any 2014 o anterior, i en les arrencades previstes l'any 2019, l'any de plantació ha de ser l'any 2015 o anterior).
f) La plantació de la parcel·la no ha d'haver estat subvencionada, en els 5 anys anteriors a l'any de l'arrencada, amb l'ajut a les Organitzacions de Productors que constitueixen un Programa operatiu (actuació 1.2.3), regulat als reglaments (UE) 2017/891 i 2017/892 i el Reial decret 1179/2018.
g) No podran acollir-s'hi aquelles parcel·les en què s'hagi subvencionat una inversió de plantació mitjançant un ajut a la Modernització d'Explotacions Agràries o de Millora de la Competitivitat de les Explotacions Agràries dins del Contracte global d'explotació (CGE) i que encara es trobin en el període de manteniment de compromisos que estableixen les diferents bases reguladores del Contracte global d'explotació.
3.3 La persona titular de l'explotació estarà obligada a:
a) Comunicar, en la sol·licitud d'ajut, la data d'arrencada de cada parcel·la i procedir a l'arrencada de la totalitat dels arbres de la parcel·la abans de sol·licitar el pagament de l'ajut.
b) No tornar a plantar en la superfície arrencada arbres de les espècies presseguer, nectariner i paraguaià, ni l'any de l'arrencada ni en els quatre anys següents a l'última arrencada amb ajut realitzada a l'explotació.
c) No incrementar la superfície de préssec, nectarina i paraguaià en la resta de la seva explotació ni l'any de l'arrencada ni en els quatre anys següents a l'última arrencada amb ajut realitzada a l'explotació.
En el cas que la persona titular de l'explotació no sigui la propietària de totes les parcel·les de l'explotació, la persona propietària o propietàries d'aquestes parcel·les hauran d'autoritzar l'arrencada sol·licitada per la persona titular de l'explotació, assumir els compromisos establerts a la lletres b) i c) i comprometre's a transferir aquests compromisos a qualsevol nou titular de l'explotació en cas de venda, arrendament o qualsevol altre tipus de cessió de parcel·les de l'explotació durant el període indicat.
En aquest cas, en la part de l'explotació transferida, no es podrà incrementar la superfície plantada de préssec, nectarina i paraguaià.
3.4 En el cas d'agrupacions de persones físiques o jurídiques, s'han de fer constar expressament, tant en formalitzar la sol·licitud com en la resolució o en l'acord de concessió, els compromisos d'execució assumits per cada membre de l'agrupació, i també l'import de la subvenció que ha d'aplicar cadascun, els quals també tenen la consideració de persones beneficiàries.
3.5 Aquests ajuts se sotmeten al Reglament (UE) 1408/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis en el sector agrícola, segons el qual el total d'ajuts de minimis concedits a una persona beneficiària no podrà excedir els 20.000,00 euros bruts durant l'exercici fiscal en curs i els dos exercicis fiscals anteriors, i sense que s'incrementi el llindar establert per estat membre.
3.6 Els ajuts que estableix aquesta Ordre són incompatibles amb altres ajuts públics per a les mateixes despeses subvencionables.
En concret, són incompatibles amb l'ajut d'arrencada dels epígrafs 1.1.4 de l'actuació de condicionament de parcel·les per realitzar noves plantacions i 1.3.1 de l'arrencada de plantacions de cultius llenyosos, que poden dur a terme les Organitzacions de Productors de fruites i hortalisses dins l'ajut de programes operatius que regulen el Reglament delegat (UE) 2017/891, el Reglament d'execució (UE) 2017/892 i el Reial decret 1179/2018, de 21 de setembre.
4.1 L'ajut té caràcter de subvenció directament aplicable a les despeses ocasionades per l'arrencada de plantacions de presseguers, nectariners i/o paraguaians i té en compte la pèrdua d'ingressos que aquesta operació comporta als productors que s'hi acollin.
4.2 La quantia màxima destinada a aquests ajuts i l'aplicació pressupostària a la qual s'ha d'imputar són les que determina la resolució de convocatòria dels ajuts.
Els ajuts se sol·licitaran en una única convocatòria i en el termini que s'hi estableixi.
El pagament es farà efectiu als productors durant els anys 2019, 2020 i 2021, segons la data en què hagin realitzat efectivament l'arrencada, s'hagin fets les verificacions i hi hagi disponibilitat pressupostaria.
4.3 L'import de l'ajut no pot ser superior a 5.000,00 euros/hectàrea arrencada.
Aquest import màxim d'ajut s'ha fixat tenint en compte sobretot el cost de les despeses de l'operació d'arrencada i la pèrdua d'ingressos que aquesta operació pugui suposar als productors que s'hi acollin.
4.4 La determinació de la quantia dels ajuts es realitzarà segons el nombre de sol·licituds i de la disponibilitat pressupostària, i d'acord amb els criteris d'atribució establerts a l'apartat 9 d'aquestes bases reguladores.
5.1 Als efectes d'aquestes bases, es consideren despeses subvencionables les derivades de les actuacions necessàries per efectuar l'arrencada de plantacions de presseguers, nectariners i/o paraguaians que es trobin en perfectes condicions productives i la pèrdua d'ingressos que aquesta operació suposi per als productors.
La superfície mínima per a la qual la persona titular d'una explotació pot demanar l'ajut és 0,1 ha, i la superfície màxima subvencionable serà de 3 hectàrees.
5.2 Es considera que l'actuació s'ha executat quan s'hagi verificat que la superfície ha estat arrencada dins el termini establert.
Aquesta comprovació es realitzarà, amb caràcter previ al pagament de l'ajut, per mitjans telemàtics mitjançant les fotografies aèries de l'Institut Cartogràfic i Geogràfic de dos anys consecutius, sense perjudici de poder fer comprovacions sobre el terreny.
6.1 Els productors interessats a acollir-se als ajuts previstos en aquestes bases reguladores hauran de presentar la sol·licitud en el termini previst a la resolució de convocatòria.
La sol·licitud serà única per tot el període d'arrencada subvencionable d'aquestes espècies de fruiters de pinyol.
La data d'arrencada únicament condicionarà l'anualitat amb càrrec a la qual es pagarà l'ajut al productor.
Les sol·licituds i els altres tràmits associats al procediment de concessió de les subvencions i la seva justificació s'han de realitzar obligatòriament per via telemàtica utilitzant la Seu electrònica de la Generalitat de Catalunya https://seu.gencat.cat.
7.1 A les sol·licituds, cal adjuntar la documentació que es detalla a continuació.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació, d'acord amb l'apartat 7.4.
Les entitats col·laboradores reconegudes pel DARP per a col·laborar en la gestió dels ajuts i les subvencions, d'acord amb l'article 1 de l'Ordre ARP/135/2006, de 23 de març, poden actuar en nom i representació de les persones sol·licitants i estaran autoritzades a realitzar el tràmit telemàtic.
L'acreditació d'aquesta representació es realitzarà mitjançant autorització del productor, indicant que subscriu les declaracions i els compromisos que consten a la sol·licitud, document que s'annexarà escanejat a la sol·licitud d'ajut.
Les Entitats Col·laboradores custodiaran l'original d'aquesta autorització per posar-lo a disposició del DARP quan els sigui requerit als efectes dels controls oportuns.
e) Fitxer que reculli la relació de parcel·les agrícoles que seran objecte d'arrencada, la identificació SIGPAC de la parcel·la, la superfície amb dos decimals i la data prevista de l'arrencada als efectes de determinar en quina anualitat s'efectuarà el pagament de l'ajut que pugui correspondre, d'acord amb el model disponible a la seu electrònica https://seu.gencat.cat.
En el cas d'arrencades que s'hagin realitzat de l'1 de juliol de 2018 fins a la data de publicació de la resolució de convocatòria de l'ajut, s'hauran d'indicar quines parcel·les ja s'han arrencat i la data en què es va fer.
Si totes les parcel·les d'una sol·licitud han estat arrencades durant aquest període, es considerarà complert el tràmit de justificació.
b) No estar sotmesa a les causes que impedeixen adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el text refós de la Llei de finances públiques de Catalunya.
c) Declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda, i en especial si s'han sol·licitat o rebut els ajuts a què fa referència l'apartat 3.6 d'aquestes bases reguladores.
En cas d'haver rebut ajuts de minimis en l'exercici fiscal actual i en els dos exercicis fiscals anteriors, l'ajut global de minimis que s'ha rebut no supera els límits establerts.
e) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i per intervenir-hi en els seus centres de treball.
Aquesta informació es verificarà d'ofici consultant el Registre de Plans d'Igualtat del Departament d'Empresa i Coneixement, i, si el pla no consta en el Registre esmentat, la persona beneficiària l'haurà d'aportar.
h) Realització de l'activitat objecte de la subvenció utilitzant qualsevol element susceptible de generar drets d'autor: complir la normativa sobre propietat intel·lectual.
i) Quan es tracti de persones físiques empresàries: estar donada d'alta en el cens de l'Impost sobre Activitats Econòmiques en aquells supòsits en què sigui obligatori.
j) Quan es tracti d'entitats sense ànim de lucre: estar inscrites en el registre corresponent.
k) Als centres laborals, complir la normativa de política lingüística: fer constar, com a mínim en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
l) Quan es tracti de centres i establiments oberts al públic, complir la normativa de política lingüística: atendre els consumidors en qualsevol de les llengües oficials de Catalunya i redactar, com a mínim en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
m) En el cas de les fundacions, complir la normativa en relació amb els comptes: haver complert el deure de presentar els comptes anuals davant del protectorat.
n) En el cas d'agrupació de persones físiques o jurídiques, compromís de no dissoldre's fins que no hagin transcorregut els terminis de prescripció que preveuen l'article 100.4 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i amb audiència prèvia a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció si es coneixen amb posterioritat a la concessió.
7.3 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificacions necessaris per a la tramitació de l'ajut a emetre per altres administracions o entitats públiques.
El termini de presentació de sol·licituds és el que indicarà la convocatòria d'ajuts corresponent.
En el cas que els ajuts sol·licitats superin l'import màxim que estableixi la convocatòria, es procedirà al prorrateig de l'import de l'ajut per hectàrea establert a l'apartat 4.3.
10.1 Aquests ajuts es distribueixen entre totes les sol·licituds que resultin auxiliables d'acord amb el criteri de prorrateig establert en l'apartat 9 precedent.
10.2 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya [URL].
10.4 Un cop avaluades les sol·licituds, l'òrgan instructor formula la proposta de resolució provisional de concessió de les subvencions.
10.5 En el cas que es comprovi que la superfície no estava totalment plantada, el marc de plantació no és l'habitual o la parcel·la no estava en condicions agronòmiques per produir, es reduirà la quantia de l'ajut excloent la superfície que no resulti auxiliable.
10.6 La subvenció podrà ser reduïda totalment o parcialment, abans no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
11 Proposta de resolució provisional, acceptació de la subvenció, reformulació i presentació de documentació addicional
11.2 La proposta de resolució ha de contenir la llista de persones sol·licitants proposades per ser beneficiàries de les subvencions, amb l'import de l'ajut que es proposa concedir i l'anualitat en què es farà efectiu el pagament de l'ajut.
11.3 Dins el termini de 10 dies hàbils a comptar des de l'endemà de la publicació o notificació de la proposta provisional de concessió, les persones sol·licitants poden presentar al·legacions i, en tot cas, aportar la documentació que els sigui requerida.
La subvenció s'entendrà acceptada tàcitament en el supòsit que la persona proposada com a beneficiària no presenti cap al·legació dins el termini de 10 dies hàbils esmentat.
Dins del mateix termini, les persones beneficiàries podran desistir de la seva sol·licitud.
En el supòsit que alguna de les persones proposades per ser beneficiàries de la subvenció desisteixi de la sol·licitud, es recalcularà el nou import per hectàrea i es faran les concessions definitives als productors que hagin acceptat la subvenció tenint en compte el nou import.
11.4 En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits establerts d'acord amb l'activitat de la persona beneficiària de l'apartat 3, requerirà a la persona beneficiària perquè aporti la documentació escaient en els termes previstos a l'apartat 7 d'aquestes bases reguladores.
11.5 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
a) La manca de presentació de qualsevol dels documents que preveu la base 6 o la manca d'esmena dels requisits esmenables, dins el termini de 10 dies hàbils i amb el requeriment previ.
12.4 Sens perjudici del desistiment previst en la base 11.3, qualsevol persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor ho ha d'acceptar.
13.1 D'acord amb la documentació presentada i les comprovacions d'ofici efectuades, l'òrgan instructor elevarà la proposta de resolució corresponent a l'òrgan competent per resoldre.
13.2 En la resolució de concessió, figuraran, com a mínim, l'import màxim de l'ajut, les condicions que haurà de complir la persona beneficiària, el caràcter d'ajut de minimis d'acord amb el Reglament (UE) 1408/2013 de la Comissió, de 18 de desembre, sobre l'aplicació dels articles 107 i 108 del Tractat de funcionament de la Unió Europea als ajuts de minimis en el sector agrícola (DOUE L-352, de 24.12.2013), i la via de recurs que correspongui.
13.3 La resolució s'efectuarà mitjançant publicació al Tauler electrònic de l'Administració de la Generalitat de Catalunya [URL].
Els ajuts concedits es faran públics en la seu electrònica de la Generalitat http://seu.gencat.cat i el web http://agricultura.gencat.cat/beneficiarisajuts, fent ús dels mitjans electrònics establerts.
15.1 Les persones beneficiàries han d'haver realitzat les actuacions objecte dels ajuts i justificar-les en el termini establert a la resolució de concessió.
15.2 Dins el termini establert en la convocatòria per justificar l'ajut, caldrà presentar per mitjans telemàtics, des de la pàgina web http://seu.gencat.cat i d'acord amb el procediment que estableix l'annex 2, la sol·licitud de pagament de l'ajut juntament amb el fitxer que reculli la relació de les parcel·les agrícoles objecte d'arrencada degudament identificades amb la referència SIGPAC i la indicació de la data en què es va realitzar l'arrencada a fi que l'òrgan gestor pugui realitzar les verificacions i certificar el pagament de l'ajut, llevat de les persones sol·licitants incloses en l'últim incís de l'apartat 7.1 e).
15.3 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud i la informació disponible en les bases de dades i registres, i, si s'escau, es realitzaran controls sobre el terreny.
16.1 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat ha estat executada.
16.2 En el cas que l'import de l'ajut que s'hagi sol·licitat en una anualitat sigui superior al pressupost previst per a aquesta anualitat, l'ajut s'abonarà a tots els productors en dos pagaments parcials segons la disponibilitat pressupostària de l'anualitat, el primer dins l'anualitat corresponent i el segon amb càrrec a la dotació pressupostària de l'anualitat següent.
16.3 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DARP realitzi les comprovacions corresponents amb l'Administració Tributària i la Tresoreria General de la Seguretat Social, i no tenir deutes de cap mena amb la Generalitat de Catalunya.
16.4 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
17 Obligacions de les persones beneficiàries
b) Dur a terme l'activitat subvencionada d'acord amb la sol·licitud presentada i en les parcel·les comunicades i la superfície establerta en la resolució de concessió.
d) Comunicar a l'òrgan instructor els ajuts, els ingressos o els recursos que financin l'activitat subvencionada, obtinguts o demanats d'altres administracions o entitats públiques o privades, nacionals o internacionals, amb posterioritat a la presentació de la sol·licitud de subvenció (aquesta comunicació s'haurà de fer tan bon punt es coneguin, i, en tot cas, abans de la justificació de l'aplicació dels fons rebuts).
g) En el cas de persones jurídiques, quan l'ajut concedit sigui superior a 10.000,00 euros, cal comunicar al DARP la informació relativa a les retribucions de llurs òrgans de direcció o administració, a l'efecte de fer-les públiques.
h) Respectar els compromisos establerts a l'apartat 3.3 de les bases reguladores.
18 Revocació i reintegrament de les quantitats percebudes indegudament
18.1 L'òrgan concedent, amb la tramitació prèvia del procediment legalment establert, ha de revocar totalment o parcialment les subvencions concedides amb l'obligació per part de la persona beneficiària de retornar l'import rebut i de pagar els interessos corresponents en els supòsits previstos al text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions, i també en el cas de l'incompliment dels requisits i les condicions establerts en aquestes bases reguladores, com ara: l'incompliment de l'obligació d'arrencar en el període o anualitat a què s'ha compromès la persona beneficiària en la sol·licitud, o l'incompliment dels compromisos de no plantar en la mateixa superfície arbres de l'espècie préssec, nectarina i/o paraguaians o en altres superfícies de l'explotació.
També es pot exigir el reintegrament si se superen els límits que estableix l'article 3.2 del Reglament (UE) 1408/2013 de la Comissió, de 18 de desembre, sobre aplicació dels articles 107 i 108 del Tractat de funcionament de Unió Europea als ajuts de minimis en el sector agrícola, i d'acord amb l'article 6 del mateix Reglament.
També es pot exigir el reintegrament si se superen els límits que estableix l'article 3.2 del Reglament (UE) 1407/2013 de la Comissió, de 18 de desembre, sobre aplicació dels articles 107 i 108 del Tractat de funcionament de la Unió Europea als ajuts de minimis, i d'acord, si s'escau, amb l'article 6 del mateix Reglament.
18.4 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
A aquests efectes, l'òrgan competent per instruir el procediment de revocació i/o reintegrament és el Servei de Regulació de Mercats Agroalimentaris i l'òrgan competent per resoldre és la persona titular de la Direcció General d'Alimentació, Qualitat i Indústries Agroalimentàries, la qual podrà acordar la compensació de deutes de naturalesa pública diferents amb els crèdits reconeguts a favor de la persona deutora en virtut d'un acte administratiu, cosa que es farà constar a la resolució.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les explotacions per comprovar que es compleix l'objecte de l'ajut i els requisits i els compromisos establerts en aquestes bases reguladores.
D'acord amb l'article 46.2 de la Llei 38/2003, la negativa al compliment de l'obligació de col·laboració de les persones beneficiàries o terceres a prestar col·laboració i facilitar la documentació que els sigui requerida en l'exercici d'aquestes funcions d'inspecció i control es considerarà resistència, excusa, obstrucció o negativa i, per tant, causa de revocació, i reintegrament en el seu cas, de l'ajut, sense perjudici de les sancions que puguin correspondre.
21.1 Les dades de caràcter personal que les persones beneficiàries han de facilitar per obtenir la subvenció sol·licitada s'inclouen al fitxer Gestió d'ajuts de minimis de la Direcció General d'Alimentació, Qualitat i Indústries Agroalimentàries regulat a l'Ordre AAR/222/2013, de 12 de setembre, de regulació dels fitxers de dades de caràcter personal gestionats pel Departament d'Agricultura, Ramaderia, Pesca i Alimentació i l'Institut Català de la Vinya i el Vi (DOGC 6468, de 27.9.2013).
La seva finalitat és tenir una base de dades dels ajuts de minimis, premis i diplomats atorgats per la Direcció General d'Alimentació, Qualitat i Indústries Agroalimentàries.
Les persones interessades poden exercir els drets d'accés, rectificació, supressió i oposició al tractament i sol·licitar-ne la limitació de les dades davant la Direcció General d'Alimentació, Qualitat i Indústries Agroalimentàries (Gran Via de les Corts Catalanes, 612-614, 08007 Barcelona; telèfon 933 046 776; [EMAIL] ).
21.2 Les persones beneficiàries i entitats col·laboradores han de complir la normativa corresponent, tot adoptant i implementant les mesures de seguretat previstes en el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i la Llei orgànica 3/2018, de 5 de desembre, de protecció de dades personals i garantia dels drets digitals.
2.2 Les sol·licituds presentades per mitjans telemàtics es consideren presentades davant l'Administració quan s'enregistrin en el Registre telemàtic corporatiu de la Generalitat de Catalunya (S ) i quedi constància a l'assentament d'entrada de les dades següents: número de registre d'entrada, data i hora de presentació, tipus de document i assumpte, identificació de l'entitat sol·licitant i identificació de l'òrgan al qual s'adreça la sol·licitud.
4.2 En el cas que la persona sol·licitant sigui una persona jurídica, per presentar la sol·licitud caldrà el certificat digital de persona jurídica o el certificat digital del/de la representant de l'empresa, d'acord amb el paràgraf anterior.
e) Complir les obligacions de facilitar informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin directament per previsió legal, en els supòsits establerts en l'apartat quart de l'article 3 de la Llei de transparència.